Stesen Komuter Jalan Templer

Stesen komuter Jalan Templer (bahasa Inggeris: Jalan Templer Komuter station) ialah salah satu stesen kereta api komuter di Petaling Jaya, Selangor, Malaysia. Stesen ini merupakan salah satu stesen yang terletak di perkhidmatan Laluan Pelabuhan Klang yang telah dibuka pada 14 Ogos 1995. Ia terletak di antara Stesen Komuter Petaling dan Stesen Komuter Kampung Dato Harun dan dimiliki sepenuhnya oleh Keretapi Tanah Melayu Berhad. Ciri-ciri stesen Lokasi Stesen ini terletak di dalam kawasan perumahan Seksyen 18 Petaling Jaya. Ia mendapatkan nama sempena bekas pesuruhjaya tinggi British di Tanah Melayu iaitu, Gerald Templer. Juga terletak berhampiran dengan kawasan perumahan dan berbandaran Seksyen 1, Seksyen 1A dan Petaling Jaya Selatan (PJS) 1. Pelan stesen Struktur stesen terletak di atas permukaan tanah. Stesen ini mempunyai dua platform sisi dengan dua landasan kereta api. Perkhidmatan Bas Tiada perkhidmatan bas di sekitar stesen ini. Stesen bas berhampiran terletak berdekatan dengan simpang Seksyen 18 di Jalan Klang Lama LP 2 di mana Bas RapidKL laluan 641 dan T640 berkhidmat di perhentian bas itu. Lihat juga Petaling Jaya Senarai stesen transit kereta api di Lembah Klang Rujukan Pautan luar Media berkaitan Stesen Komuter Jalan Templer di Wikimedia Commons